Gyude Bryant

Charles Gyude Bryant (17 Januari 1949 - 16 Aprili 2014) alikuwa mwanasiasa na mfanyabiashara nchini Liberia. 

Aliwahi kuwa mwenyekiti wa serikali ya mpito ya Liberia kuanzia tarehe 14 Oktoba mwaka 2003 hadi  tarehe 16 Januari  mwaka 2006. Kuwepo kwa serikali ya mpito ilikuwa sehemu ya makubaliano ya amani ya kumaliza vita ya pili ya wenyewe kwa wenyewe ya Liberia, ambayo ilipamba moto katika kipindi Waliberia wanaungana kwa ajili ya maridhiano na demokrasia kumpinga rais Charles Taylor (mwanasiasa wa Liberia) mwaka 1999. 

Bryant hapo awali alikuwa mfanyabiashara na alichaguliwa kuwa mwenyekiti kwa sababu alionekana kutoegemea upande wowote kisiasa na hivyo kukubalika kwa kila kundi linalopigana ikijumuisha chama cha  LURD, Movement for Democracy in Liberia (MODEL), na watiifu wa rais wa zamani Taylor. Alikuwa mshiriki mashuhuri wa  kanisa la Episcopal la Liberia, na alikuwa mkosoaji wa serikali za Samuel Doe mnamo (1980–1990) na Taylor mnamo (1997-2003).

Ellen Johnson Sirleaf alishinda uchaguzi mkuu wa Liberia wa  mwaka 2005 na kuchukua ofisi Januari mwaka 2006, akimrithi Bryant.

Alifariki mnamo tarehe 16 Aprili mwaka 2014 katika kituo cha afya cha John F. Kennedy (Liberia) huko Monrovia.

Binafsi
Alizaliwa huko Monrovia mwanzoni mwa enzi za William Tubman, mama yake Bryant alikuwa mzaliwa wa walowezi na baba yake alikuwa mwanachama wa Watu wa Grebo.  Alifuzu  mafunzo yake katika Chuo Kikuu cha Cutington mwaka 1972, na mwaka 1974alimuoa Rosilee Williams wa zamani;walibahatika kupata watoto wawili ambao ni  Cheryl na Charles.

Bryant pia alikua na mtoto wakiume aliyejulikana kwa jina la Charles Mleh.  Kabla ya kuwa mwenyekiti wa serikali ya mpito, alikuwa mfanyabiashara aliyefanikiwa,  akiendesha kampuni iliyosambaza mashine kwa ajili ya bandari huru ya  Monrovia, na alikuwa mwenyekiti wa  chama cha Liberian Action Party.Weiner, Tim.  "A Man Without Enemies: Charles Gyude Bryant".  The New York Times 2003-08-22.  Accessed 2013-01-26.

Marejeo

Jamii:Waliozaliwa 1949
Jamii:Waliofariki 2014
Jamii:Wafanyabiashara wa Liberia
Jamii:Wanaume wa Liberia
Jamii:Wanasiasa wa Liberia
Jamii:WikiVibrance_Tanzania